CELEX: 62014FA0096
Language: et
Date: 2016-02-05 00:00:00
Title: Kohtuasi F-96/14: Avaliku Teenistuse Kohtu (kolmas koda) 5. veebruari 2016. aasta otsus – Bulté ja Krempa versus komisjon (Avalik teenistus — Surnud endise ametniku õigusjärglased — Pensionid — Toitjakaotuspension — Personalieeskirjade artikkel 85 — Alusetult makstud summade tagasimaksmine — Makse alusetus — Olukord, kus on ilmne, et makse tehti alusetult — Puudumine)

21.3.2016   
            
            
               ET
            
            
               Euroopa Liidu Teataja
            
            
               C 106/47
            
         Avaliku Teenistuse Kohtu (kolmas koda) 5. veebruari 2016. aasta otsus – Bulté ja Krempa versus komisjon
   (Kohtuasi F-96/14) (1)
   
   ((Avalik teenistus - Surnud endise ametniku õigusjärglased - Pensionid - Toitjakaotuspension - Personalieeskirjade artikkel 85 - Alusetult makstud summade tagasimaksmine - Makse alusetus - Olukord, kus on ilmne, et makse tehti alusetult - Puudumine))
   (2016/C 106/56)
   Kohtumenetluse keel: prantsuse
   
      Pooled
   
   
      Hagejad: Hilde Bulté ja Tom Krempa (Brüssel, Belgia) (esindajad: advokaadid J. Lombaert ja A. Surny)
   
      Kostja: Euroopa Komisjon (esindajad: J. Currall ja G. Gattinara, hiljem G. Gattinara)
   
      Ese
   
   Nõue tühistada komisjoni otsus, millega hagejatele makstava toitjakaotuspensioni summat kohandati tagasiulatuvalt ja nõuti alusetult saadud enammakstud summad tagasi.
   
      Resolutsioon
   
   
               1.
            
            
               Tühistada Euroopa Komisjoni 22. novembri 2013. aasta otsus, mis nähtub individuaalsete maksete haldamise ja maksmise ameti samal päeval tehtud otsusest ja millega tagasiulatuvalt alates 1. augustist 2010 muudeti vastavalt H. Bultéle ja T. Krempale kui surnud endise ametniku õigusjärglastele määratud pensioni ning otsustati tagasi nõuda neile ajavahemikul 1. august 2010 kuni november 2013 alusetult makstud summad.
            
         
               2.
            
            
               Mõista Euroopa Komisjonilt H. Bulté ja T. Krempa kasuks välja summad, mis käesoleva resolutsiooni punktis 1 mainitud otsuse alusel nende kummagi pensionist kinni peeti.
            
         
               3.
            
            
               Jätta kohtukulud poolte endi kanda.
            
         
      (1)  ELT C 7, 12.1.2015, lk 49.